ক্ষমতা লাভের ক্ষেত্রে জনমতকে তোয়াক্কা করেন না শেখ হাসিনা। এবার বিরোধী দলের নেতা কর্মীদের সাজা দিতে ভ্রাম্যমাণ আদালতকে ব্যবহার করছে সরকার। আজ শনিবার বিএনপি ও জামায়াতে ইসলামীর ৩০ নেতা কর্মীকে ভ্রাম্যমাণ আদালত দিয়ে বিভিন্ন মেয়াদে সাজা দেয়া হয়েছে।  বিএনপি জামায়াত জোট, সমমনা দল ও সংগঠনের দেশব্যাপী ৩৬ ঘণ্টার লাগাতার হরতাল শুরুর কয়েক ঘণ্টা আগে এ ঘটনা ঘটল।  তেজগাঁও থানা পুলিশ জানিয়েছে, আজ দুপুর ২ টা ৩৫ মিনিটে রাজধানীর কাওরান বাজারে আন্ডার পাসে পুলিশের কাজে বাধা দেয়ার অপরাধে ১ মাস করে সাজা দেয়া হয় ৫ জনকে। তারা হচ্ছে আমীর হোসেন , রুবেল , বেলাল , জামাল হোসেন ও সোহান আহমদ অপু।